**Referat**

*02-10-2015 kl. 09:00-10:30*

*9. styregruppemøde for FACS Core Faciliteten*

*Havestuen, Bartholin Bygningen*

Tilstede: Kristjar Skajaa, Erik Østergaard Jensen, Per Höllsberg, Mikkel Steen Petersen, Peter Hokland, Uffe Birk Jensen og Charlotte Christie Petersen

Afbud: Thomas G. Jensen, Marianne Hokland og Bjarne Møller

1. **Valg af ordstyrer og referent**

Charlotte blev valgt som ordstyrer og referent

1. **Godkendelse af dagsorden**

Dagsordenen blev godkendt

1. **Status fra FACS Core Faciliteten**
   1. **Aktiviteter**

Undervisning

FACS core deltager i et symposium for de medicin studerende (5. semester) omhandlende flowcytometri, sammen med Mikkel Petersen og Lene Hyldahl Ebbesen (februar og september)

Charlotte har undervist for ExCyte (internationalt flowcytometri firma)

1. University of Sheffield, UK (2-dags kursus)
2. Københavns Universitet, DK (2-dags kursus)

Charlotte har undervist som konsulent fra FACS Core hos virksomheden

1. Viking Genetics, DK (1-dags kursus)

FACS Core personalet deltog i den internationale flowcytometri kongres CYTO2015 (Glasgow, juni)

FACS Core har været vært for et seminar omhandlende panel design til multi-color FCM (august)

”Open office” fungerer rigtig godt, mange benytter sig af dette tilbud om at man i dette tidsrum må komme uanmeldt og få hjælp med data-analyse og forsøgsplanlægning

Almindelig daglig drift (sorteringer, analyser, hjælp til databehandling, projekt gennemgang, rengøring, vedligehold…) går det meste af tiden med.

Der er meget travlt i FACS Core Faciliteten. Nu er der 3-4 ugers ventetid på at få sorteret celler.

FACS Core personalet har i et stykke tid arbejdet på at få lavet en oversigt over hvilket fluorokromer der fungerer bedst sammen, men det er svært at få tid til at lave oversigterne færdige som vil kunne blive til glæde for alle brugerne.

* 1. **Status over apparaternes stabilitet/funktionalitet**

FACSAriaIII (lab 135) har haft et par ”nede dage”. Kunne ikke lade dråberne, et ”PCB droplet high voltage board” skulle udskiftes.

FACSAriaIII (lab 448) slidt kompressor udskiftet. Har været ubrugbar i ca. tre uger over sommeren. To slidte dele er blevet udskiftet, først ”drain aspirator” og senere ”flow cell transducer”. Sorteringer måtte aflyses i denne periode.

LSRFortessa (lab 440) har være nede et par dage efter servicebesøg. Efter service var der kommet en luftboble i flow cellen.

NovoCyte. En ”nede-dag”, en slange var gået løs, Anette løste problemet.

Cellesorterne er aseptiske, de bliver ”hoved-rengjort” hver 6. uge.

**Generelt:**

Cellesorterne er nu 5 år gamle og de bliver brugt næsten konstant – der er flere dele som er ved at være slidte på dem.

Der blev diskuteret hvornår vi skal begynde at søge efter midler til udskiftning af det eksisterende udstyr. Forventet levetid på sorterne: 7-8 år, Forventet levetid på LSRFortessa: 10 år. Dvs. om et år skal vi begynde at søge finansiering af nye cellesortere. Private fonde skal søges først.

* 1. **Oversigt over brugere**

I alt 37 brugere af sortering (2015) 8 Inst. Klinisk Medicin

6 Inst. Molekylærbiologi og Genetik

1 Inst. Bioscience

1 Inst. Folkesundhed

21 Inst. Biomedicin

I alt 50 brugere på LSRFortessa 49 Inst. Biomedicin

1 Inst. Folkesundhed

I alt 34 brugere på NovoCyte 5 Center for Geomikrobiologi

2 Inst. Klinisk Medicin

1 Inst. Ingeniørvidenskab

1 Inst. Bioscience

1 Inst. Molekylærbiologi og Genetik

24 Inst. Biomedicin

* 1. **Status over økonomi**

Der bliver sendt regninger ud 3 gange årligt. Det går bedre med at inddrive betalinger.

Der har været store udgifter til reservedele.

* 1. **Bemanding**

På trods af de mange brugere af core faciliteten er den stadig kun bemandet med 1/1 Charlotte, ½ Anni og ½ Anette. Personalet har meget travlt og der er ca. 3 ugers ventetid på sortering.

Charlotte gør opmærksom på at med det antal brugere der er af core faciliteten kan den godt bruge en ansat mere. Ønsket er en AC-TAP/videnskabelig medarbejder mere da der er meget vejledning i arbejdet.

Der har tidligere været snak om at hvis der kom midler til en ekstra medarbejder skulle vedkommende være ca. 3 dage i Bartholin bygn. og 2 dage på Skejby for at betjene MoFlo Astrios cellesorteren som KIA og Q har og som stort set ikke bliver brugt pga. manglende bemanding.

Det blev diskutteret om det var mere hensigtsmæssigt at få MoFlo Astrios cellesorteren flyttet til Bartholin bygningen (f.eks. til et GMO klasse II lokale – så den vil kunne bruges til GMO klasse II sorteringer).

Charlotte skal indkalde Kristjar, Lars Østergaard, Bjarne Møller, Thomas Jensen til et møde ang. indstilling og mulighed for dette.

Det giver ikke mening at flytte sorteren hvis der ikke følger personale timer med.

FACS Core skal selv være med til at finansiere en ekstra medarbejder. Højere brugerbetaling.

1. **Valg af service kontrakt for 2016**

Pga. slidtage på instrumenterne undersøger Charlotte hvad en større servicekontrakt vil indeholde og koste. Der meldes tilbage til styregruppen.

Der skal undersøges om et alternativt firma kan tage sig af service på instrumenterne så vi kan få en billigere løsning.

1. **Udvidelse med nyt analyseapparat, NovoCyte**

Det nye lille flowcytometer, NovoCyte, bliver flittigt brugt. Booking kalender blev vist. Der er 34 brugere på instrumentet fra mange forskellige steder på Uni.

1. **Udvidelse med nyt kombineret flowcytometer og mikroskop, ImageStream**

Peter, Marianne og Charlotte skrev en ansøgning til Karen Elise Jensen fonden og var så heldige at få bevilliget midler til at indkøbe det længe ønskede instrument.

Indkøbet har lige været i EU udbud og da der kun findes en leverandør har vi kun modtaget et tilbud. Den 13/10 udløber ”klage fristen” og herefter kan vi underskive køb af instrumentet. Højst sandsynligt vil vi få instrumentet leveret først i januar 2016. Så snart instrumentet er installeret og klar til brug vil vi afholde et seminar samt komme ud til de interesserede institutter og fortælle om de nye muligheder dette udstyr vil give os. Det er den første af din art i Danmark og vi glæder os rigtig meget til at få instrumentet i brug.

FACS Core personalet har flere internationale kontakter som har instrumentet som vi kan sparre med.

1. **Underskrift af nye statutter for FACS Core Faciliteten**

De underskrevne statutter er forsvundet i intern post. Charlotte havde en ny kopi med til underskrift. Når Thomas Jensen også har skrevet under bliver de lagt ud på vores hjemmeside.

1. **Næste møde** (februar 2016)

Charlotte sender indkaldelse til næste møde

1. **Eventuelt**
   1. Flytning ud og ind af Bartholin bygningen. Charlotte gør opmærksom på at FACS Core ønsker at få samlet instrumenterne når Bartholin bygningen skal renoveres. FACS Core får lokaler ved siden af hinanden når vi skal retur i den ny-renoverede Bartholin bygn.
   2. Kristjar, Erik og Thomas vil mødes
   3. PhD kursus i flowcytometri kører kun en gang om året – det er ikke hensigtsmæssigt og kurset har lang venteliste hvert år. Vi vil gerne kunne tilbyde kurset også om foråret.